
BOLESTI, STARCI I SVEĆENICI 


Bolesti od kojih su ljudi masovno umirali 


Bolesti, osobito zarazne, prate ljudski rod od njegovih početaka, Neke. 
su od njih imale veliki utjecaj na visoku stopu mortaliteta sve do nedavno. \ 
Poznato je da su neke bolesti u toku naše ere uništile ogroman broj ljudi. | 
Među tima se ističu boginje i kuga. 


Kuga je u toku 10 godina u 14. stoljeću izazvala smrt 25 milijuna 
ljudi, tj. četvrtinu tadašnjeg stanovništva Evrope. Već u 17. stoljeću se“ 
znalo da štakori imaju utjecaja na postanak kuge. Borba protiv štakora i > 
njihova redukcija uslijed njihovog pomora smanjivala je pobol od kuge, 
osobito u 19. stoljeću. Krajem tog stoljeća je otkniven uzročnik, bacil kuge, 

i činjenica da buha sa bolesnih štakora prenosi bolest na ljude. Danas na | 
evropskom kontinentu nema više kuge, a u svijetu se evidentira manje od 
1000 slučajeva oboljenja godišnje. 


Druga teška bolest koja je pokosila možda najveći broj ljudi jest. 
variola (velike boginje). U 17. stoljeću je umrlo od variole u Evropi više: 
od 50 milijuna ljudi. Nova era je nastala kad je E. Jenner (1796.) uveo 
cijepljenje ljudi s uzročnikom kravljih boginja u cilju zaštite protiv te > 
zaraze, premda još nije bio poznat njen uzročnik. Zahvaljujući cijepljenju < 
bolest je u 19. stoljeću bila u stalnom opadanju te je u prvoj polovici na- | 
šega stoljeća iskorijenjena s evropskog kontinenta. Njeno područje odr-.. 
žavanja bila su neka područja Afrike i Azije, odakle su se povremeno: 
prometnim sredstvima unosili pojedini slučajevi u Evropu. Donedavna je“ 
strategija borbe protiv variole bila defenzivan obaveznim cijepljenjem u 
zemljama u kojima nije bilo variole. Od 1967. SZO je poduzela protuna- 
pad, tj. cijepljenjem zaštiti od zaraze stanovništvo u zemljama u kojima 
ge je zaraza održavala. Zahvaljujući toj napornoj aktivnosti danas se na- 
lazimo pred eradikacijom velikih boginja. 


Pjegavac je bio jako raširen u svijetu, osobito među siromašnim sta- 
novništvom, Pjegavac je bio pratilac svih ratnih slanja. Napoleonova 
vojska u ratu s Rusijom stradala je najviše od pjegavca. Vojska je tu 
bolest raširila i po evropskom kontinentu. U SSSR-u je u prvim godinama 
poslije njenog osnutka bolovalo od pjegavca oko 30 milijuna ljudi, od 

kojih je ogroman broj smrtno stradao. Pjegavac je harao među vojskama 
i u toku drugog svjetskog rata. Tada je prvi put s uspjehom primjenjen 
insekticid DDT (diditi) u prahu za uništavanje uši, prijenosnika uzročnika 
pjegavca. 


Guba (lepra) je teška zarazna bolest s vrlo dugom inkubacijom, dugim 
tokom ii potrebom dugog liječenja koje je tek nedavno otkriveno. Ona je 
bila veoma raširena i u Evropi. Još od starih vremena su gubavci bili 
eliminirani iz ljudskog društva i trebali su nositi posebnu odjeću za ras- 
poznavanje. Lepra se jako raširila po Evropi za vrijeme križarskih ratova. 
Izolacija gubavaca od ljudskog društva je pomogla da je zaraza postepeno 
jenjavala. Ipak danas se računa da u svijetu ima oko 10 do 12 milijuna 
gubavaca. 


Malarija napada ljudski rod od davnine. Smatra se da je ona mnogo 
doprinijela padu vladavine grčkog i rimskog naroda. Kinin kao lijek se 
upotrebljavao prije nego je bio poznat uzrok bolesti (17. stoljeće), a uzro- 
čnik i način prenošenja je otkriven tek krajem 19. stoljeća. Prije 20 godina 
procijenjen je prosječni godišnji broj bolesnika od malarije u svijetu na 
200 milijuna, a smrtnih slučajeva na 2 miliona, Uspješnim liječenjem i 
primjenom insekticida u borbi protiv komarca Anopheles koji prenosi 
bolest, uspjela je eradikacija bolesti u Evropi i u još nekim malaričnim 
područjima. 


Difterija je nemilice harala među djecom i uzimala veliki tribut u 
ljudskim životima. Danas je ona, zahvaljujći cijepljenju, potpuno po- 
tisnuta i ne predstavlja značajan zdravstveni problem u zemljama gdje 
se sprovođi cijepljenje protiv difterije. Zahvaljujući cijepljenju, poti- 
snute su mnoge bolesti, kao pertussis (hripavac), tetanus, dječja paraliza, 
bolest koja je stvarala među djecom doživotne invalide. 

Crijevne zaraze, kao tifus, paratifus i dizenterija bile su jako raširene 
u svijetu. Efikasno liječenje je pronađeno u zadnjim decenijima, ali su 
ove bolesti iz mnogih područja potisnute zahvaljujući boljoj higijeni, sa- 
nitaciji i višem standardu. Među crijevnim zarazama mnogo je ljudskih 
žrtava prouzrokovala opasna kolera, koja je povremeno unesena iz svoje 
azijske kolijevke u razne krajeve svijeta prouzrokujući epidemije. 


Gripa je mnogo zla nanijela čovječanstvu, Računa se da je u pande- i 
miji koja je obuhvatila svijet u 1918. godini od gnipe umrlo 20 milijuna 
ljudi. Danas i protiv nje postoji mogućnost zaštite cijepljenjem. 

Cijepljenje je utjecalo na znatno smanjenje pobola od tuberkuloze, 
koja je također bila jako raširena, a koja se danas, zahvaljujući napretku 
medicine, uspješno liječi medikamentima. 

Iz iznesenog se vidi da se mnoge zarazne bolesti, koje su ranije harale 
svijetom a protiv kojih je čovječanstvo bilo nemoćno, danas uspješno suz- 
bijaju zahvaljujući najviše preventivnoj protuepidemijskoj aktivnosti i 
mogućnosti uspješnog liječenja. 

Danas, kad su uglavnom suzbijene zarazne bolesti, najveću ulogu 
igraju bolesti srca i krvnih žila, rak i razne degenerativne bolesti, 


Danas je teško postaviti granicu između zdravog i bolesnog. Prema 
definiciji Svjetske zdravstvene organizacije »zdravlje je stanje potpunog 
fizičkog, mentalnog i socijalnog blagostanja, a ne samo odsutnost bolesti 
i iznemoglosti.« Prema tome, čovjek koji gladuje, koji je bez stana, koji 
je izložen drugim ekološkim nepogodama, koji je progonjen ili ratuje, on 
nema socijalnu sigurnost, onaj značajni faktor koji osigurava zdravstveno 
stanje. 


Čovjek kao uzročnik patnje i smrti drugih ljudi 


Ako se osvrnemo na ljudsku povijest, možemo lako doći do zaključka 
da su agresivnost i nasilje u čovjeku urođeni filogenetski faktori. To je 
lako shvatijivo ako uzmemo u obzir da se je čovjek u toku svoje duge 
evolucije, koja traje vjerojatno više od milijun godina, morao boriti sa 
zvijerima i tolikim drugim nepogodama i oskudicama da bi osigurao op- 
stanak sebi i svom potomstvu, Ali čovjek, to oplemenjeno živo biće, koji 
je svojom inteligencijom i svojim rukama stvarao današnji napredni svi- 
jet, nije se u svojoj povijesti borio samo sa zvijerima, već su se ljudi me- “- 
đusobno uništavali štiteći svoje interese i interese svog potomstva. 


Ljudi su vodili ratove od najstanijih vremena, pobijeđene narode 
porobljavali, prisiljavali ih da rade za njih i da im služe kao robovi. Vae 
victis! (Jao pobijeđenima). Grci su kolonizirali mnoga mijesta u Sredozem- 
lju. Rimljani, iako malobrojni ali organizirani i dobro naoružani, držali 
su porobljene skoro sve narode onda poznatog svijeta. Najezda barbara 
djelovala je negativno na civilizaciju. I naši narodi su stradavali porob- 
ljeni od Turaka i drugih jačih susjednih naroda. Neke zemlje Zapadne 
Evrope okupirale su i zavlađale mnogim zemljama Afrike, Azije, Amerike 
i u njihovim zemljama stvorile svoje kolonije koje su im omogućile da 
razviju tehnički progres i blagostanje u svojim zemljama. Poslije otkrića 
Amerike počelo je uništavanje njenih urođenika, a ljudi iz Evrope nase- 
lili su teritorij Amerike i stvorili danas napredne industrijske zemlje. 
Doseljenici su doveli crnce iz Afrike i koristili ih kao robove. 


Mnogi će kazati da to spada u davnu prošlost. No mi smo nedavno - 
doživjeli drugi svjetski rat zbog manijakalne doktnine Hitlera i njegovih 
istomišljenika, da je njemački narod izabrani narod koji ima moralno 
pravo zauzeti zemlje drugih naroda i zavladati svijetom. U to ime vršila 
Su se mosovna zvjerstva i uništeni su životi mnogih milijuna Slavena i 
Židova. U uvjerenju da samo zdravi i sposobni ljuđi imaju pravo na 
život, Hitler je dao pobiti ogroman broj fizičkih i mentalno defektnih 
Njemaca. Prihvatio je filozofiju stare Sparte koja je i nemoćnu djecu ba- 
cala s Tajgeta. 


310 


Civilizacija, kultura, odgoj, vjera i zakoni obuzdavaju donekle divlji 
instinkt koji je, prema mišljenju mnogih stručnjaka, urođen čovjeku. No, 
dovoljna je jedna iskra i ratna propaganda da dotada mirni i plemeniti 
ljudi izgube svaki ljudski obzir, postanu okrutni i ubijaju bez milosti, da 
ne bi sami bili ubijeni. Međusobno ubijanje živih bića iste vrste svojstve- 
no je samo čovjeku, dok se divlje istovrsne životinje međusobno ne uni- 
štavaju. One se samo pojedinačno bore za hranu ili za ženku. Karakteris- 
tika čovjeka je egoizam koji ga goni na podjarmljivanje drugih ljuđi i na 
njihovo uništavanje. Ubijajući druge ljude, čovjek dobiva osjećaj moći, 
sile i vlasti. Mnogo puta čovjek ubija u ime civilizacije. 


Povijest dokazuje istinitost stare poslovice »Homo homini lupus«. 
Cicero je rekao da je »Historia magistra vitae«. Čovječanstvo neće da uči 
na iskustvu prošlosti, a još manje misli na svoju budućnost. Samo ga sa- 
dašnjost interesira, u prvom redu kako će steći što više materijalnih do- 
bara bilo na koji način, pa i pljačkom ili ubijanjem, To vidimo u razvoju 
terorizma. Danas mnogi u novcu vide najveću vrijednost. To je jedna 
strana medalje zvane »homo militans«. 


Čovjek kao ublaživač ljudske bijede i patnje 


Druga strana medalje predstavlja ljudsku inteligenciju, kreativnost, 
razum, kulturu i odgoj plemenitih osobina koje karakteriziraju čovjeka i 
na koje možemo u pozitivnom smislu utjecati razvijajući humanitarne 
osjećaje. Treba poticati osjećaj ljubavi ne samo prema sebi nego i prema 
drugima. Ljubav je osjećaj koji nas čini spremnima da nešto žrtvujemo 
za dobrobit drugoga. Od pamtivijeka postoje u svijetu razlike između po- 
jedinaca i naroda. Neki su bogati, zdravi i siti, a drugi siromašni, bolesni, 
nemoćni, gladni i potrebni tuđe pomoći. U toku ljudske prošlosti poznate 
su dobrovoljne humanitarne aktivnosti pojedinaca i pokušaji da se ublaži 
ljudska bijeda i patnja. 


Kod Židova je Mojsije 12 st. pnije Knista propovijedao potrebu da se 
pomogne i neprijatelju. Izaija je 7 st. prije Krista savjetovao da se gladni 
nahrane, a goli odjenu i da se nesretnicima pomogne. Grčki državnik 
Solon 7 st. prije Krista zalagao se za socijalnu pravdu i za pomoć siro- 
masima. To isto je radio i Sokrat 4 st. pr. Krista. 


Nova era je nastala od početka Kršćanske ere. Isus propovijeda ljubav 
među ljuđima te međusobno pomaganje. U primitivnoj kršćanskoj eri 
ijudi su nastojali zbnisati razlike između siromašnih i bogatih pa su zajed- 
nički dijelili ono što su posjedovali. U 4, st. sv. Augustin uvodi »Karitas«, 
potrebu iskazivanja ljubavi prema bližnjemu, čak i prema neprijateljima. 
Dugo vremena iza toga jedino se Crkva zalaže za Karitas. U srednjem vi- 
jeku siromaštvo nije predstavljalo toliki društveni problem jer je većina 

ljudi živjela u selima obrađujući zemlju ili su bili sluge kod bogate vla- 
stele koja se brinula bar toliko da im omogući preživjeti. U gradovima se 
međutim povećavao broj siromaha. U to doba samostani djeluju i kao 
domovi siromaha, pomažu nesretnike: siromahe, bolesne, nesposobne i 
siročad, Od 14, st. u crkvama se skupljaju milodari za siromahe. Tada se 
stvaraju prve bolnice za koje se brine Crkva i ikoje služe više kao azili za 
gladne, sinomašne, bolesne i napuštenu djecu. 

Pod utjecajem pošasti, kao kuge i boginja, ljudi napuštaju zaražena 
mjesta i sele u druge krajeve. Povećava se broj siromaha, skitnica i pljač- 
kaša. Ljudi se plaše da im skitnice ne prenesu kugu i druge pošasti. Vra- 
ćaju ih u općine kojima pripadaju i traže da se one za njih pobrinu. Tada 
se problem sinomaštva pokušava riješiti prisiljavanjem da se zdravi ljudi 
zaposle. U 15. st. počinje ponegdje organizirana pomoć siromašnima i ne- 
močnima od strane države i Crkve. Stvaraju se domovi za napuštenu djecu 
i nemoćne starce, bolnice, koje se održavaju milosrđem pojedinaca, i pre- 
noćišta za prolaznike. U 16. st. raste broj siromaha i sve jače su izražene 
ekonomske i društvene razlike. 

U 18. st. dolazi se do zaključka da podizanje azila za siromašne ne 
rješava problem bijede. Intenzivira se njena prevencija od strane države 
zapošljavanjem siromaha. U 19. st. razvoj industnije utječe na priliv geo- 
skog stanovništva u gradove i povećanje broja radnika koji su slabo pla- 
ćeni i nisu u stanju prehraniti brojnu obitelj s mnogo djece. Oni napušta- 
ju svoje stare roditelje na selu koji bijedno žive i zbog nemoći nisu u 
stanju da obrađuju zemlju. Radnici dolaze do uvjerenja da su eksploati- 
rani i udružuju se da bi obranili svoje interese. Razvijaju se socijalne 
ustanove za pomoć u bolesti i kod onesposobljenja pri radu, zatim za 
pomoć starcima i nemoćnima. U drugoj polovici 19. st. počinje s humani- 
tarnom aktivnošću organizacija Crvenog križa. 


Današnji problemi 


U 20. st. ratovi, ekonomske krize i socijalne nejednakosti dovode do 
rušenja dotadašnjeg državnog uređenja u nekim zemljama. Dolazi do 
nagle industrijske revolucije i do migracije mlađeg seoskog svijeta u 
gradove, tj. do dezintegracije dotada patrijarhalne obitelji u kojoj su 
mlađe osobe pomagale starim nemoćnim članovima obitelji. Razvijaju se 
državne socijalne ustanove za pomoć bolesnima 1 unesrećenima te nemo- 
ćnim starcima. Priznaje se pravo svakog pojedinca da mu država garanti- 
ra izvjesni minimum za egzistenciju. Osnivaju se škole za profesionalni 
odgoj socijalnih radnika, domovi za napuštenu djecu i domovi za starce, 
Sve je to nedovoljno da bi se pomoglo na adekvatan način novonastalom 
problemu, naglom porastu staračke populacije. 

Evo nekoliko statističkih podataka: Smatra se da je u doba Kristova 
rođenja na zemlji živjelo oko 250 milijuna ljudi, a do 17. st. njihov broj se 

udvostručio. Početkom 19. st. broj je dostigao jednu milijardu, 1930. go- 
dine dvije milijarde, a danas iznosi preko 4 milijarde. Krajem ovog sto- 
ljeća predviđa se 6—6,5 milijardi. 


U toku zadnjih pedeset godina broj ljudi na zemlji je udvostručen, 
zahvaljujući općem progresu i napretku medicinske nauke, a broj starijih 
osoba je naglo porastao. Danas u Jugoslaviji ima 1,600.000 osoba starijih 
od 65 godina, što predstavlja 7,9% cjelokupne populacije. Danas u napred- 
nim zemljama prosječno trajanje života iznosi preko 70 godina, u siroms- 
šnim oko 51 godinu, dok u Zapadnoj Africi oko 39 godina. Od evropskih 
zemalja najveći je postotak staračke populacije u SR Njemačkoj (15,6%), 
zatim u Austriji, Švedskoj itd. Do toga je došlo zahvaljujući naglom nap- 
retku medicinske nauke u poslijeratnom periodu, u prvom redu otkriću 
penicilina i drugih antibiotika, koji spašavaju od smrti starije osobe sklo- 
ne upalama pluća. Jedan od izumitelja penicilina Florey u kasnijim go- 
dinama života je rekao: «Sad možemo kazati da smo donekle nadvladali 
smrt. Pitam se da li je to protiv prirodnih zakona? Kao posljedica toga 
svijet će postati prenapučen.« 


Drugo značajno otkniće koje ima utjecaja na negativnu promjenu 
strukture stanovništva jest otkriće antikoncepcionih sredstava pred nešto 
više od dvije decenije. Bez obzira na moguće štetne posljedice, primjena 
antikoncepcionih sredstava uzela je velike dimenzije u zemljama Zapadne 
Evrope i SAD. To može iimati teške posljedice u budućnosti čovječanstva. 
U naprednim zemljama bračni parovi ne žele imati više od dvoje djece. 
Zato u razvijenim zemljama zbog smanjenja nataliteta dolazi do opadanja 
broja stanovnika i do porasta broja staračke populacije. Kao primjer 
iznosim činjenicu da se u Zapadnoj Njemačkoj zadnjih godina rađa godi- 
šnje pola milijuna djece, a trebalo bi se roditi jedan milijun da bi se odr- 
žao broj stanovnika na sadašnjem nivou. 


U naprednim zemljama antibiotici i druga medicinska otkrića produ- 
žuju životni vijek čovjeka pa stoga raste broj neproduktivnih i često ne- 
moćnih starih osoba koje potrebuju veći broj mlađih osoba koje bi se za 
njih brinule, a neće ih biti dovoljno. Zbog toga bi moglo doći do postepe- 
nog izumiranja razvijenih naroda, Suprotna pojava se opaža kod neraz- 
vijenih naroda kod kojih je glavni problem prehrana. Kod njih se ne upo- 
trebljavaju antikoncepciona sredstva pa je natalitet vrlo velik. Premda 
glad i bolesti uništavaju velik dio njihova stanovništva, ipak ostaju oni 
jači i otporniji. Stoga kod njih dolazi do prirasta stanovništva. 


Za jednu je siromašnu zemlju jedan državnik rekao da borba protiv 
malarije izaziva ekonomsku krizu jer tako veći broj ljudi, umjesto da 
umire od malarije kao dosada, umrijet će od gladi, Trećina ljudskog roda 
nema osiguran minimum prehrane pa je glad, uz neprosvjećenost, glavni 
razlog većeg poboljevanja i smntnosti. Logičan je zaključak da će razvijeni 
narodi u budućnosti hiti ugroženi od nerazvijenih brojno jačih naroda. 

Nije utješna pojava da se danas u svijetu ogromna sredstva troše za 
naoružanje (oko 400 milijardi dolara godišnje). Količina rezerve atomskog 
naoružanja, koja danas postoji, može uništiti današnju populaciju petnaest 
puta, a dovoljno je samo jedan put da propadnu sva živa bića. Ako zdrav 
razum ne prevlada nad agresivnošću i željom za porobljavanjem ljudskog 
roda, velika je opasnost od samouništenja. Svi smo mi kao putnici na lađi 
zvanoj Zemlja. Ako ona potone, svi smo propali. 


Ipak problem porasta staračke populacije predstavlja jedan od naj- 
težih problema današnjice. Možda je to zato što nas je taj problem zatekao 
nespremne u toku zadnjih godina i što se on odnosi na neproduktivne 
osobe koje nemaju perspekitivnu budućnost. Često su starije osobe pripuš- 
tene samima sebi, da provedu ostatak života zanemarene i na način ne- 
dostojan čovjeka. Osjećaj humanizma, što čovjeka izdiže iznad životinje. 
često zataji kad se radi o starim osobama. Mnogi starci provode zadnje 
dane života u najgorim uvjetima. Stoga žele smrt da im prikrati patnje. 


Industnijalizacija i urbanizacija izazvale su promjene u strukturi 
društva. Nestao je trađicionalni oblik obitelji u kojim su rodbinski i imo- 
vinski interesi zemljoradnje držale na okupu tri generacije, a uprava je 
bila u rukama starih roditelja, kojima su mladi ukazivali dužnu pažnju i 
poslušnost. U takvim zajednicama djeca su smatrala svojom dužnošću da 
oni i njihovi partneri njeguju bolesne i nemoćne stare roditelje do smrti. 
Zbog razvoja industrije i manje stimulacije za zemljoradnju došlo je do 
masovne migracije mlađe generacije sa sela u gradove i u inozemstvo. 
Mladi traže sigurniji i bolje plaćeni posao koji će im osigurati bolju i 
atraktivniju egzistenciju, ali ih pri tome udaljava od njihovih roditelja 
i g vremenom s njima imaju sve manje kontakta. Često se obistinjuje sta- 
ra uzrečica: »Daleko od očiju, daleko od srca«. Starci provode svoje zadnje 
dane života osamljeni ili pnipušteni brizi društva, gdje takva briga postoji. 
Na taj način urbanizacija djeluje negativno na život starije seoske popu- 
lacije. Postotak staraca u selima nerazmjerno brže raste zbog migracije 
mlađeg naraštaja u građove. 


Ne treba zaboraviti da su starci od davnine kod antičkih kulturnih 
naroda uživali pažnju i poštovanje. Starci žele biti smatrani ljudskim 
bićima i jednakopravnim članovima društva. Međutim, u starosti je ne- 
izbježan proces propadanja. Nastaju razne degenerativne promjene id dru- 
ge bolesti koje dovode do invaliditeta, gubitka samostalnosti i nezavisno- 
sti. Starijim osobama, osim liječenja, potrebna je i druga nemedicinska 
pomoć. Zdravstvena i socijalna služba zatečene su nespremne da na za- 
dovoljavajući način riješe staračke probleme. Principi humanizma i civi- 
lizacije diktiraju potrebu da se čim prije adekvatno riješe potrebe osoba 
starije dobi, da im se omogući da starost provedu u humanim uvjetima i 
da se ne osjećaju odbačenim članovima društva. 

Kako rješavati probleme staraca 


Starački se problem tiče svih nas, direktno ili indirektno. Rijetke su 
osobe koje nemaju takvih problema u svojoj obitelji. Današnje mlađe 
generacije jednom će ostarjeti i tada će one predstavljati problem za mla- 
de generacije. Prema tome, ono što danas mlađe generacije učine za do- 
brobit starije generacije, to će u budućnosti konistiti današnjem radnom 
narodu. Zato ja propagiram parolu: »Danas mi starijima, sutra mlađi na- 
mal« 

Činjenica je da mi danas nemamo dovoljno razvijenu gerontološku 
službu, ni zdravstvenu ni socijalnu. Starci teško dolaze do specijalističkog 
pregleda i liječenja. Nailaze na velike teškoće za prijem u bolnicu, jer kod 
nas ne postoje gerijatrijski odjeli bolnica kao u nekim naprednijim zem- 
ljama. U staračkim domovima nema dovoljno mjesta za sve osobe koje 
traže takav smještaj. Mnoge starije osobe ne bi tražile utočište u staračkim 
domovima kad bi postojala organizirana služba za njegu i pomoć u njiho- 
vom stanu u vezi s problemom prehrane, kupovine, uređenja stana, pranja 
rublja itd. Taj problem najteže pogađa usamljene stare udovce. Kad bi se 
u tome pomoglo, veliki broj staraca bi mogao ostati u svojim stanovima, 
jer svaki čovjek želi živjeti i umrijeti u svom stanu. Zbog toga sam podu- 
zeo inicijativu da se u Splitu osnuje društvo za unapređenje i zaštitu sta- 
raca koje će pokrenuti aktivnost prikupljanja dobrovoljne jednokratne 
movčane pomoći od većih poduzeća i ustanova u gradu. Ta bi se pomoć 
koristila za izgradnju menze i kluba za starce. Ta bi menza osigurala 
starijim osobama prehranu uz cijenu koštanja. Pokretni starci hi se hra- 
nili u prostorijama restorana, a bolesnim i nemoćnim starcima ručak bi 
se automobilskim prewoznim sredstvom dovozio u njihov stan. U toj istoj 
zgradi bio bi klub za rekreaciju i rehabilitaciju za starije osobe. U sklopu 
te zgrade podigla bi se praona za pranje rublja nemoćnim starcima. Uvje- 
ren sam u uspjeh takve potrebne aktivnosti jer će mnoga poduzeća i us- 
tanove znati svojim prilogom pomoći umirovljenicima koji su svojim rani- 
jim radom omogučili veće blagodati današnjim mlađim generacijama. To 
bi bio doprinos za poboljšanje situacije staraca u gradovima, 


Uloga svećenika u rješavanju problema staraca na selu 


Vjerojatno će još dosta vremena proći dok društvena briga bude u 
stanju poboljšati mnogo gore stanje staračke populacije u selima. Evo 
razloga zašto ja upućujem apel najviše svećenicima koji žive i rade na 
selu, Što može učiniti svećenik da ublaži patnje bolesnim i nemoćnim 
starcima na selu? Evo nekoliko primjera: ; 

— Svećenik po svom položaju, školovanju i aktivnosti uživa veliki 
ugled i poštovanje u seoskom ambijentu. Ako svećenik sazna da neki 
bolesni i nemoćni starci žive u teškim uvjetima, mogli bi posjetiti te starce, 

ispitati i saznati u kojem gradu u zemlji ili u inozemstvu žive njihova - 
djeca. Bilo bi vrlo korisno kad bi svećenik svakome od djece dotičnih 
staraca napisao pismo u kojem bi iznio stanje njihovih roditelja i apelirao 
na njih da posjete svoje roditelje i da im pomognu, ili tako da ih prime u 
svoju obitelj, ili da ih smjeste u dom staraca, ili da im pomognu novčano, 
ili da nađu osobu koja će preuzeti brigu za njihove nemoćne roditelje u 


vlastitom stanu. U pismu treba nastojati pokrenuti humane osjećaje kod 


djece apelirajući na ljubav, na osjećaj zahvalnosti za sve što su roditelji 
za njih učinili. Ako to ne pomaže, treba apelirati da barem iz milosrđa 
pomognu svojim roditeljima imajući na umu da će i oni obnemoćati i 
trebati sličnu pomoć od svoje djece kad ostare. Kako oni postupe sa svo- 
jim roditeljima i pokažu primjer svojoj djeci, tako mogu očekivati u 
budućnosti-i od svoje djece. Uvjeren sam da će takav apel redovito pozi- - 
tivno utjecati na njih i da će oni pronači načina da nekako pomognu 
svojim starim roditeljima. 


— Stari ljudi često ostaju osamljeni, osobito ako im djeca odsele u 


grad ili ako izgube blisku rodbinu i prijatelje. Osamljenost je teže podno- 
siti nego bolest. Ona ubrzava proces staračke involucije jer starije osobe 
izgube volju za životom kad uvide svoju beskonisnost ili da su na teret 
obitelji. Nije rijedak slučaj da takve osobe traže utjehu u alkoholnim - 
pićima koja pospješuju njihovo fizičko i mentalno propadanje. Svećenik 
treba nastojati da se izglade nesuglasice i sukobi starijih osoba i s njiho- 
vom djecom i rodbinom te tako omoguće obnovu veze s rodbinom i neka- 
dašnjim prijateljima. Među vjernicima ima veliki broj starih ali zdravih > 
osoba. Ne bi bilo teško apelirati kod tih osoba da povremeno posjete izo- 
lirane i nemoćne starce i da im po mogućnosti pomognu u kakvoj aktiv- 
nosti u stanu, npr. da im malo urede stan iili slično. 


— Ako stare nemoćne osobe imaju financijskih mogućnosti, ili su 
njihova djeca koja žive u gradovima voljna da im novčano pomognu, sve- 
ćenici bi mogli pronaći neku obitelj koja bi uz naplatu spremala ručak 
za neku od tih nemoćnih osoba i poslati joj ručak u stan. Ako neka do- 
mačica sprema ručak za 5 članova svoje obitelji, ne bi bio velik problem 


da spremi — uz naplatu — za još jednu osobu više, posebno ako se ruko- 


vodi plemenitošću i ako ima na pameti da time čini jedno dobro djelo. 


— Želja je svakog čovjeka da umre u svom stanu, posebno ako svoje | 
zadnje dane provodi okružen svojim najdražima koji mu iskazuju pažnju. 


Mora da je strašan osjećaj kad se čovjeku bliži neizbježan kraj i kad mu 
više nema pomoći, a diže ga se iz kućnog ambijenta i prenese u bolnicu 


da tamo provede zadnje sate života među nepoznatim osobama. Moribun- 
dan čovjek mora da se u takvim prilikama osjeća grozno, kao odagnani 
kažnjenik napušten od svojih najbližih. Možda bi se u tim slučajevima 
moglo dobrovoljnom pomoći dobrih ljudi i zdravstvene službe omogućiti 
da se takvom bezizglednom bolesniku pruži medicinska pomoć za ublaži 

vanje bolova u njegovu stanu i da benevolentni ljudi pomognu članovima 
obitelji da bolesnik zadnje sate života provede okružen iskazima ljubavi 
svojih najdražih, 

mnoge mogu preventirati i liječiti te na taj način duže živjeti u boljim 
uvijetima, Starost je rezultat djelovanja raznih bolesti u toku našeg ži- 
vota, Suzbijati proces starenja znači boriti se protiv, bolesti, otkriti ih i 
liječiti u njihovom začetku. Sve se bolesti ipak ne mogu izliječiti, osobito 
one degenerirane prirode. Smrt se sigurno ne može izbjeći. Liječnik može 
pomoći da se ona odgodi. Zadatak liječnika je da podržava nadu u boles- 
niku. U toku svoga 50-godišnjeg liječničkog rada došao sam do zaključka 
da lijepa i utješna niječ može više puta imati bolji učinak nego bilo kakav 
lijek. Često je teže podnositi duševne nego fizičke patnje. Tu je bliskost 
aktivnosti liječnika i svećenika. 


— Treba poticati ljude na dobre aktivnosti. Nitko ne može bolje od 
svećenika djelovati u tom pravcu. Poticati kod vjernika potrebu da učine 
neko dobro djelo. Treba nastojati da nam dobra i plemenita aktivnost 
prijeđe u naviku i potrebu da svaki dan učinimo nešto dobra i pomogne- 
mo osobama koje pate. Ta aktivnost utječe na formiranje našeg karaktera. 
Ona pruža veliko unutrašnje zadovoljstvo. Svećenik može mnogo učiniti 
na ublaživanju ljudskih patnji pomoću svojih vjernika potičući ih na ple- 
menite filantropske aktivnosti. Svećenik na ispovijedi saznaje sve nepodo- 
bnosti vjernika koji od njega očekuje neku vrstu presude za svoja nedjela, 
spreman da učini pokoru za svoje grijehe. Zar ne bi bio to pogodan tre- 
nutak da se apelira na pokajnika da nastoji za svako zlo koje je učinio 
napraviti isto toliki broj dobrih djela prema bolesnim, nemoćnim i potreb 
nim starcima. Možda bi se na taj način mogla stvoriti legija dobročinitelja 
koji bi svojom aktivnošću edukativno utjecale na druge osobe i na budu- 
će generacije. pa 


Primjer Majke Terezije 


Koliki se uspjeh može postići dobrovoljnom humanitarno iktivnošću 
pokazala nam je u novije vrijeme u cijelom svijetu poznata časna Majka 
Terezija. Ona je cijeli život samoinicijativno, bez prisile, posvetila ukazi- 
vanju pomoći i zbrinjavanju bolesnih, nemoćnih i gladnih. Ona je naša 
zemljakinja, rođena u Skoplju 1910. g. za vnijeme turske okupacije. U 18. 
godini kao redovnica pošla je u Indiju, gdje ju je bolno impresionirala 
bijeda, glad, patnje i umiranje na ulici bespomoćnih bolesnika, beskućnika 
i gubavaca. Osjetila je poziv da pokuša pomoći tim nesretnicima, da sma- 
nji njihove patnje i utaži glad. Prosijačila je za njih i na ulici im je pru- 

žala pomoć. Kasnije, kad su vlasti vidjele toliku požrtvovnost, za njenu 
plemenitu aktivnost dodijelile su joj prostorije u kojima je ona organizi- 
rala njegu i liječenje napuštenih i bespomoćnih bolesnika. Skupljala je i 
pomagala napuštenu djecu, mentalno defektne osobe, gubavce i ostale 
nesretnike. Okupila je oko sebe i druge sestre koje su se dobrovoljno od- 
rekle svega u životu samo da bi pomogle bolesnima, nemoćnima i umiru- 
ćima. Ne smijemo zaboraviti da je ona to radila kao kršćanka u stranoj 
zemlji hinduističke vjere, gdje u početku nije naišla na ljubazan prijem, ali 
je to nije pokolebalo. Svojim požrtvovnim humanizmom i nesebičnom lju- > 
bavlju prema patnicima osvojila je sve i postigla jedinstveni uspjeh u 
svijetu. Ove godine dobila je Nobelovu nagradu za mir. Zbog svoje požri- 
vovnosti i nesebičnosti naišla je na mnogostruku pomoć. Stvorila je mnoge 
slične ustanove na dobrotvornoj bazi u raznim krajevima svijeta. Osnova- 
la je misionarske ljubavi koje za svoj rad ne primaju nikakvu plaću, 
nego se zavjetuju da žive u sinomaštvu spremne da pomognu siromasima. 
One danas njeguju, između ostalih, i oko 5900 gubavaca. To je najbolji 
primjer što može učiniti jedna dobra i plemenita osoba. Ljubav osvaja; a 
tko ljubi, spreman je da daje bez interesa. Nezainteresirana ljubav jest 
ono što u današnje doba najviše nedostaje ljudima, 

Kineska poslovica kaže da će sve cvijeće, koje će nastati u budućnosti, 
potjecati od današnjeg sjemena. Ja bih dodao: ako ništa ne sijemo, ništa 
neće ni izrasti. Istina, sve ne ovisi samo o sjemenu, već i o tlu na koje ono 


padne. Završavam s Ciceronovim citatom koji je i danas jako aktualan: 


»Semper aliquid ad communem utilitatem afferendum est«. 

